David Dontoh

**David Kwame Dontoh** (dʋam dabisir, yʋʋm tusir, kɔbiswai nɛ pisyuobʋ nɛ anaasi, 1964) ka ba buon o ye Uncle David, "Ghanaman" nɛ "Kofi Abranteɛ" (Kofi Gentleman), anɛ Ghana nid kanɛ an sini maan ka tʋm TV ni, ka paasi maal sini diema bɛdigʋ ni. O anɛ one tʋm bɛdigʋ sini tʋʋma nɛ li maalig ni, li kaskas anɛ kʋdʋmin sa la diema zinis Ghana sʋʋlim yʋʋm tusir, kɔbiswai nɛ pisnii nɛ piswai saŋa la (80s and 90s). O da pinil sini diema nɛ yʋʋm tusir, kɔbiswai nɛ pisnii (1980) on da wʋm ka National Film and Television Institute (NAFTI) labaya ni ye ba bɔɔd banɛ na maan sini ye ba zamisi ba la. O yiiga sini da anɛ The Way To Shame, sini giŋ kanɛ an minute ayɔpɔi ka one da gɔsi li yela an Alex Bannerman ka li paas o diema zamisig pʋʋgin. Bannerman one da kɛn sakur NAFTI sankan la ka sial Dontoh o mugusu ye o an gaad diema la tuon, bɔzugɔ, ninkanɛ da nar ye o diem diemkan la da pʋ kɛnaa. Banɛ da gɔs sini kan la, li kaskas anɛ Mike Hagan, da baŋ ye Dontoh baŋir diemkan pʋʋgin ka zaŋi yel Alex Bannerman, one da an dasaŋ la. Lin nyaaŋ, Dontoh sini diema baŋir da kɛn tuon on da paas diem kanɛ buon Gus : The Theatre Cat, sini giŋ kanɛ dɔlis yʋʋma kanɛ ka T. S. Eliot da yʋʋm la. One da gɔs diema nwa yela anɛ George Andoh Wilson one da yit Wilson Acting Academy fame.

## Diema
·        *Agoro* (1998 - 2008)

·        *Agoro Fie* (2011)

·        *By The Fire Side*

## Sini
Sini banɛ ka Dontoh paasi li pʋʋgin sieba nwa

·        *Beasts of No Nation* (2015) an Linguist

·        *The Dead* (2010) an Naab

·        *The Cursed Ones* (2015) an Bar Tender.

## On tʋm tʋʋm sieba
One an kpɛɛm kanɛ ka ba buon ye board chairman tis Ghana National Film Authority (NFA) linɛ ka ba da pinili li bɛ yʋʋm tusayi nɛ piinɛ wai, naar nwadig ni la (December 2019). National Film Authority an banɛ gɔsid banɛ maan sininam yela. Lʋgir kaŋa bɛnɛ Bureau of Ghana Languages tʋʋma zinig pʋʋgin, ka tʋmtʋmnib la sieba nan kae. Yʋʋm tusayi nɛ piinɛ nu (2015), o da pinil o DAS Professional Acting Institute ka li bɛ Zenith University College, Ghana.

## Pinilig
Ba da dʋa David Dontoh bɛnɛ Gyegyeano, tɛnkpɛŋ kanɛ bɛ Cape Coast linɛ bɛ Central Region, Ghana sʋʋlim la. O saam da anɛ paanpaan, gbansɔbid ka lɛn an one gɔsid kuob nɛ gʋʋl yela. O ma - Elizabeth Victoria Ackon Green (Efua Beduwa) – da anɛ one kuosid zimi. 

## Sakur
David Dontoh da pinili kɛŋ sakurnam bɛdigʋ bɛ Cape Coast, Winneba, nɛ Abakrampa linɛ bɛ Central Region, Ghana sʋʋlim la. O da maal sini sieba on da nam bɛ secondary school la. O da kɛŋ secondary school bɛnɛ Apam Senior High School. O da zamis nɛ science, English nɛ poetry. Lin nyaaŋ ka nidib baŋ o bɛdigʋ dɔlisid o sini maalig pʋʋgin, on nɛ one da maan sini saŋkan la - Grace Omaboe (Maame Dokono) one da paas *Obra* fame ni – da kpɛmis o ye o ieem tʋʋma gbaŋi bɛ sini maalig pʋʋgin, on da di yaan piini kanɛ an Best Actor Award bɛ yʋʋm tusir, kɔbiswai nɛ pisnii ne anaasi ni la (1984). Dontoh da zamis sini diema maaligi bɛnɛ School of Performing Arts University of Ghana lin da yi yʋʋm tusir, kɔbiswai nɛ pisnii nɛ anu (1985) paae yʋʋm tusir, kɔbiswai nɛ pisnii nɛ anii (1988), anina ka o zamiskpan da an sini diema gbana sɔb ka die o tʋʋma gbaŋ kanɛ buon diploma.

## sini

### TV

## Yaan piini
·        Best Actor ECRAG Award 1984,1989 and 1992

·        Best Supporting and World Centenary of Film, Ghana Film Award 1999

·        PAM African Film Festival

·        Ghana Peace Award (2017)

## Gbanvɛɛnsa